Ola og Kari Nordmann

**Ola Nordmann** er både kallenavn på gjennomsnittsnordmannen og en personifikasjon av det norske folk. Det kvinnelige motstykket er **Kari Nordmann**, som oftest brukes i uttrykket *Ola og Kari Nordmann* for å beskrive en typisk norsk mann og kvinne. 

## Bakgrunn, bruk og liknende figurer

Allerede i 1844 finner en boken *Skåltaler, 474 samlede og utgivene av Ola Nordmann*. Henrik Wergeland er mannen bak boken, men ikke før 1915 dukker navnet opp som begrep på hvermannsen og i 1926 for å beskrive nordmenn.

Navnene Ola og Kari Nordmann blir brukt både i media og som standard navn og eksempel ved innfylling av skjemaer og annet. I juridiske sammenhenger brukes oftere eksempelnavnet Peder Ås. 

Fornavnet «Ola» er et vanlig guttenavn i Norge og Sverige som opprinnelig betyr «stamfar». «Kari» er populær norsk kortform av kvinnenavnet Katarina. «Nordmann» er demonym (innbyggernavn) for nordmenn.

I karikaturer blir Ola Nordmann ofte framstilt med nisselue, gjerne også lusekofte, knebukser, bunad eller andre tradisjonelle plagg. I nasjonalromantikken på 1800-tallet ble norsk bondekultur og dølabonden gjerne brukt som symbol og representant for landet og innbyggerne. «Døl» («dalbeboer») var da vanlig betegnelse for nordmenn. På tilsvarende måte var «Ola» kallenavn for en gjennomsnittsnordmann fra landet. Ola forekommer også i sammensetninger som olabukser og *olasoldater*, et populært navn på de norske soldatene i Tysklandsbrigaden etter andre verdenskrig.


File:Christian Michelsen taler på Akershus festning 17. mai 1905 OB.F03949.jpg|Det norske representert av en dølabonde på patriotisk scenedekor under Christian Michelsens tale på Akershus festning 17. mai 1905. Sitatet «For Norges lov i dølens hånd, skal briste dine slavers bånd.» er hentet fra Henrik Wergelands bok om den norske grunnloven. «Døler» («dalbeboere») var vanlig betegnelse for nordmenn.
File:Norwegian Valley 01.jpg|Skulptur av et typisk norsk par fra Hallingdal. Statue fra Nordmandsdalen, et hageanlegg ved Fredensborg Slott i Danmark med sandsteinsskulpturer av norske bønder, fiskere og andre. Anlegget ble reist 1764–1784, angivelig etter en idé av kong Frederik V av Danmark og Norge.

File:WW2 Norway. Jøssingen. Wooden insignia decoration coat of arms Motor Torpedo Boat motortorpedobåt) MTB-619 1942 or MTB-717 1944? Forsvarsmuseet Oslo 2019 01690.jpg|Under andre verdenskrig ble fascistpartiet Nasjonal Samlings skjellsord  «jøssing» om engelskvennlige antinazister isteden en hedersbetegnelse blant «gode  nordmenn».  Bildet viser et spøkefullt «våpenskjold» for en motortorpedobåt som Marinen bygde i Storbritannia under krigen og fikk kallenavnet «Jøssingen»; her symboliserer en norsk fjøsnisse i rød topplue på torpedoen det norske folk og motstandskampen. 



## Annet
*Ola Nordmann* er også tittelen på en av låtene til bandet *[[Plumbo (band)|Plumbo]]*, som deltok i Melodi Grand Prix 2012.

På engelsk brukes blant andre navnene *[[John Doe]]* og *Jane Doe* for å beskrive en liknende gjennomsnittsperson, på svensk *Medel-Svensson*.

Normann og Norman kan være etternavn og fornavn i blant annet tysk og engelsk.

## Se også
* Nordmenn
* Mor Norge, kvinnelig personifikasjon av landet Norge
* Personer som nasjonalsymboler
* Nomen nescio (N.N.), latinsk betegnelse for et navn en ikke kjenner eller ikke vil nevne

## Referanser


## Eksterne lenker
* Ola og Kari hos Statistisk sentralbyrå